VS001528
Datum: 1993-05-31T02:00:00.000+02:00
datum_sodbe_i_stopnje: 2004-05-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: sistemske bolezni
fischer: hudi primeri
odskodnina: 4.600.000,00 SIT
opombe: II Ips 180/2005. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Med služenjem vojaškega roka je bil z vbodom klopa okužen z borelio, zaradi česar je zbolel za lymsko boreliozo.

## Poškodba

Zaradi okužbe dobljene z vbodom klopa je zbolel za lymsko boreliozo.

## Telesne bolečine

1.000.000,00 SIT V prvem letu od začetka težav je imel zmerne do hude telesne bolečine v trajanju 2 mesecev, blage do zmerne bolečine pa v trajanju 6 mesecev. V naslednjih letih je imel hude bolečine 2 tedna na leto in blage do zmerne bolečine 4 mesece na leto. V zadnjih dveh letih, oziroma po odkritju in zdravljenju lymske borelioze, pa je imel hude bolečine 2 tedna na leto in blage do zmerne bolečine 2 meseca na leto.

#### Hospitalizacija

Zdravljenje je potekalo hospitalno in ambulantno.

#### Ambulantno zdravljenje

Številni kontrolnimi pregledi pri zdravnikih specialistih. Kontrolni pregledi so bili povezani s čakanjem in izgubo časa.

#### Nevšečnosti med zdravljenjem

V času hospitalizacije je bil iztrgan iz domačega okolja. Sami zdravniški ukrepi so bili izredno neprijetni (punktacija). Zaradi jemanja zdravil je imel prebavne težave. Nekaj časa je bil priklenjen na invalidski voziček, zaradi česar je bil omejen radij njegovega gibanja.

## Strah

600.000,00 SIT Zaradi ponavljanja bolezenskih simptomov, za katere je bilo šele po 5 letih in 3 mesecih ugotovljeno, da jih gre pripisati boreliozi, in zaradi neuspešnosti zdravljenja v tem obdobju je oškodovanec doživljal intenziven strah, saj je bilo zdravljenje v tem obdobju praktično neuspešno. V tem času je imel zdravstvene težave, vendar pravega vzroka zanje ni vedel. Prav tako je intenziven strah doživljal tudi po postavitvi pravilne diagnoze, saj se je zavedal, da so posledice borelioze zaradi prepoznega zdravljenja lahko zelo hude in da lahko pripeljejo do invalidnosti.

## Zmanjšanje življenjske aktivnosti

3.000.000,00 SIT Kljub temu, da zmanjšanje oškodovančevih življenjskih aktivnosti ni stalno, ampak občasno, pa se občasni glavoboli, vrtoglavice in bruhanja, ki povzročajo zmanjšanje življenjskih aktivnosti, pojavljajo zelo pogosto, na vsakih nekaj mesecev in trajajo v hujši obliki do enega tedna, letno skupaj povprečno dva meseca. Poleg tega ima pogosto tudi bolečine v mišicah, sklepih in križu. Vse to ga omejuje oziroma mu preprečuje večje fizične napore. Zaradi bolezni so se njegovi načrti in pričakovanja popolnoma spremenili. Njegov namen je bil poiskati si čim prej ustrezno zaposlitev in nuditi ustrezno pomoč svoji stari materi pri obdelovanju zemlje. Sedaj težkih kmečkih del ne more več opravljati, ne uspe najti ustrezne zaposlitve. Prostega časa tudi ne more več preživljati tako aktivno, kot pred boleznijo oziroma kot ga preživljajo njegovi vrstniki. Vse aktivnosti, ki jih zmore opravljati, pa so povezane z bolečinami ali bistveno večjim naporom, kot bi bil potreben, če bolezni ne bi bilo.

---

ZOR člen 200, 203